শ্যামগঞ্জ জংশন রেলওয়ে স্টেশন

শ্যামগঞ্জ জংশন রেলওয়ে স্টেশন বাংলাদেশের ময়মনসিংহ বিভাগের ময়মনসিংহ জেলার গৌরীপুর উপজেলায় অবস্থিত একটি রেলওয়ে স্টেশন। শ্যামগঞ্জ জংশন রেলওয়ে স্টেশন থেকে ভাগ হয়েছে দুটি রেলপথ। ময়মনসিংহ জংশন রেলওয়ে স্টেশন ও গৌরীপুর জংশন রেলওয়ে স্টেশন হয়ে শ্যামগঞ্জ জংশন রেলওয়ে স্টেশন থেকে ভাগ হয়েছে মোহনগঞ্জ রেলওয়ে স্টেশন যাওয়ার রেলপথ এবং অন্য লাইনটি গিয়েছে জারিয়া ঝাঞ্জাইল রেলওয়ে স্টেশনে। তাই এ রেলওয়ে স্টেশনকে জংশন বলা হয় জংশন স্টেশন। 

শ্যামগঞ্জ নগর এলাকাটি নেত্রকোনা জেলার পূর্বধলা উপজেলার গোহালাকান্দা ইউনিয়ন এবং ময়মনসিংহ জেলার গৌরীপুর উপজেলার ময়লাকান্দা ইউনিয়নজুরে বিস্তৃত। 

ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় শ্যামগঞ্জ জংশন রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।

পরিষেবা
শ্যামগঞ্জ জংশন রেলওয়ে স্টেশন চলাচলকারী ট্রেনের তালিকা নিম্নে দেওয়া হলো:
হাওর এক্সপ্রেস
মোহনগঞ্জ এক্সপ্রেস
মহুয়া কমিউটার
বলাকা কমিউটার 
মোহনগঞ্জ লোকাল
জারিয়া লোকাল

তথ্যসূত্র

বিষয়শ্রেণী:ময়মনসিংহ জেলার রেলওয়ে স্টেশন
বিষয়শ্রেণী:বাংলাদেশের রেলওয়ে জংশন স্টেশন